Til: Fakulteter, sentre, Fellesadministrasjonen, museer og UB

|  |  |  |
| --- | --- | --- |
| Dato: | 18.12.2023 |  |
| Saksnr..: | 2023/26585 BERITSYN |

UiOs mål og tiltaksplan for inkluderende arbeidsliv (IA) for 2023 - 2024

Universitetsdirektøren ønsker å informere alle enheter om at UiO har utarbeidet mål og tiltaksplan for inkluderende arbeidsliv (IA) for 2023 – 2024, jf vedlegg. Planen har vært drøftet i både IDF og AMU.

Hovedmålene i planen er:

1. Forsterke arbeidet knyttet til forebygging av sykefravær, spesielt lange og gjentakende sykefravær,
2. Øke innsatsen for å beholde ansatte ved UiO som har redusert funksjonsevne/arbeidsevne, og å forebygge tidlig pensjonering.

Det er i tiltaksplanen foreslått en rekke tiltak knyttet til de to ovennevnte målene.

Hva er OPAs ansvar?

OPA har i samarbeid med BHT ansvar for å utarbeide og tilby både seniorkurs, og kurs i forebygging av sykefravær og i sykefraværsoppfølging, jf pkt. 2.1 i tiltaksplanen. En viktig målgruppe for sistnevnte kurs er ledere med personalansvar. OPA har også ansvar for å utarbeide rutiner for oppfølging av de ansatte som er innvilget permisjon etter maks.dato. Denne rutinen er under utarbeidelse, og sendes ut til enhetene når den er ferdigstilt.

Hva er enhetenes ansvar?

Det er de lokale enhetene som ellers har ansvaret for de øvrige tiltakene. Det gjelder både tiltak som knyttet forebyggende arbeidsmiljøtiltak, og at det er nærmeste leder som har det operative ansvaret for oppfølgingen av den enkelte ansatte i samsvar UiOs rutiner og retningslinjer knyttet til IA og seniorpolitikk.

Her vil vi spesielt understreke muligheten for at dere i sykefraværsoppfølgingen involverer BHT, og at dere vurderer om det er relevant at ansatte prøver ut sin arbeidsevne på tvers av fakulteter og enheter. Sistnevnte ble viet stor oppmerksomhet under drøftingen i både AMU og IDF.

Universitetsdirektøren ber om at retningslinjene gjøres kjent for lokale ledere og personalmedarbeidere. Det bes også om at enhetene sørger for at planen diskuteres i LAMUene.

Med hilsen

Arne Benjaminsen

Universitetsdirektør

Gudleik Grimstad

Fung. organisasjons- og personaldirektør

Dette dokumentet er godkjent elektronisk ved UiO og er derfor ikke signert.

Saksbehandler:

Berit Synnes

, berit.synnes@admin.uio.no